EkBass/fiwiki-20250220-pages-articles huggingface dataset:
Dukla Praha

Dukla Praha on tšekkiläinen jalkapalloseura Prahasta. Seura voitti Tšekkoslovakian mestaruuden yksitoista kertaa. Vuonna 1994 seura tippui pääsarjasta taloudellisten ongelmien takia kolmannelle sarjatasolle. Kaksi vuotta myöhemmin seuran yhdistettiin FC Příbramin kanssa, jonka jälkeen se muutti Příbramiin. Myöhemmin Dukla Dejvice otti käyttöönsä Dukla Prahan värit ja seura perustettiin uudelleen. == Lähteet == == Aiheesta muualla == *Virallinen kotisivu Luokka:Tšekkiläiset jalkapalloseurat Luokka:Vuonna 1948 perustetut urheiluseurat Luokka:Prahan urheilu
Gröningen

Gröningen on kaupunki Börden piirikunnassa Saksi-Anhaltissa, Saksassa. == Lähteet == == Aiheesta muualla == Luokka:Saksan kaupungit Luokka:Saksi- Anhaltin kunnat
Niva (lehti)

Niva () oli Pietarissa Venäjällä vuosina 1870–1918 ilmestynyt kuvitettu viikkolehti. Se oli aikanaan Venäjän laajalevikkisin aikakauslehti (vuonna 1900 lehden levikki oli 235 000 kappaletta). Julkaisijana toimi Adolf Marx ja myöhemmin Marxin kustannusliike. Vuosina 1894–1916 ilmestyi erillinen kaunokirjallinen liite. Vuodesta 1891 lähtien lehden liitteinä julkaistiin myös venäläisten kirjailijoiden koottuja teoksia. ==Lähteet== == Aiheesta muualla == Luokka:Venäläiset aikakauslehdet
Fabio Celestini

Fabio Celestini (s. 31. lokakuuta 1975 Lausanne, Sveitsi) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa sveitsiläistä Lausanne-Sportia. == Seurajoukkueura == Celestini aloitti ammattilaisuransa kasvattajaseurassaan Lausanne-Sportissa, jossa hän voitti Sveitsin cupin kahdesti peräkkäin vuosina 1998–1999. Hän oli molemmissa loppuotteluissa joukkueensa avauskokoonpanossa – samoin vuonna 2000, jolloin Lausanne oli loppuottelun häviävänä osapuolena. 2000-luvun alussa Celestini pelasi Ranskan Ligue 1:ssä kahden kauden ajan sekä Troyes’ssa että Marseillessa. Jälkimmäisen kanssa hän ylsi kaudella 2003–2004 UEFA-cupin loppuotteluun, jossa hän tuli vaihdosta kentälle viime minuuteiksi. Kauden 2004–2005 Celestini edusti Espanjan Primera Divisiónin Levantea, jonka pudottua alemmalle sarjatasolla hän siirtyi Getafeen. Getafessa hän ei ollut kautta 2006–2007 lukuun ottamatta kiistaton avauskokoonpanon pelaaja, mutta pelasi viiden kauden aikana yli 100 liigaottelussa. Kauden 2007–2008 UEFA- cupissa hän pelasi kymmenessä ottelussa, kun Getafe eteni puolivälieriin. Joukkue ylsi myös kahdesti Espanjan cupin loppuotteluun vuosina 2007–2008. Celestinin sopimus Getafen kanssa päättyi kauteen 2009–2010, jonka jälkeen hän palasi Lausanneen. == Maajoukkueura == Sveitsin maajoukkueessa Celestini on pelannut 35 ottelua vuosina 1998–2007. Hän kuului joukkueen kokoonpanoon vuoden 2004 EM-kilpailuissa, jossa hän esiintyi kahdessa ottelussa. Kilpailuiden karsinnoissa hän teki viime hetken voittomaalin vierasottelussa Irlantia vastaan. == Saavutukset == * Sveitsin cup: 1998, 1999 == Lähteet == == Aiheesta muualla == * Fabio Celestinin esittely Lausanne-Sportin sivustolla Luokka:Sveitsiläiset jalkapalloilijat Luokka:Vuonna 1975 syntyneet Luokka:Elävät henkilöt
Tuntia

Tuntia () on historiallinen kaupunginosa ja yksi Pietarin Nevan piirin kunnallishallintoalueista Venäjällä. Se sijaitsee Nevan etelärannalla Murzinkan ja Venjoen välillä. Paikkakunta on saanut alkunsa Pietari I:n vuonna 1716 perustamasta kalastajakylästä. 1800–1900-lukujen vaihteessa se oli yksi Pietarin lähiseutujen suurimmista asutuksista. Vuonna 1906 rakennettiin Tuntian kautta Vologdaan johtanut rautatie. 1980-luvulta lähtien seudulle on rakennettu suuria lähiöitä. Vuonna 1984 avattiin Rybatskojen metroasema. ==Lähteet== ==Aiheesta muualla== * Tuntia Pietari-tietosanakirjassa Luokka:Nevan piiri Luokka:Pietarin historialliset kaupunginosat
Captain Beyond (albumi)

Captain Beyond on samannimisen yhtyeen esikoisalbumi vuodelta 1972. Yhtyeen jäsenet tulivat varsin nimekkäistä yhtyeistä (Iron Butterfly, Deep Purple, Johnny Winter), mutta albumi ei kuitenkaan saanut kaupallista menestystä. Albumin arvostus on kuitenkin kohonnut vuosien aikana, ja yleisesti albumia pidetään yhtyeen parhaana. Musiikillisesti albumia voidaan kuvata proge- vaikutteiseksi hard rockiksi. Alkuperäinen Yhdysvaltain vinyylipainos ilmestyi 3D-kannella. == Kappaleet == #"Dancing Madly Backwards (On a Sea of Air)" – 4:01 #"Armworth" – 1:48 #"Myopic Void" – 3:30 #"Mesmerization Eclipse" – 3:48 #"Raging River of Fear" – 3:47 #"Thousand Days of Yesterdays (Intro)" – 1:19 #"Frozen Over" – 3:46 #"Thousand Days of Yesterdays (Time Since Come and Gone)" – 3:56 #"I Can't Feel Nothin' (Part 1)" – 3:06 #"As the Moon Speaks (To the Waves of the Sea)" – 2:25 #"Astral Lady" – 0:16 #"As the Moon Speaks (Return) – 2:13 #"I Can't Feel Nothin' (Part 2)" – 1:13 *kaikki kappaleet Evans/Caldwell == Muusikot == *Rod Evans: laulu *Larry "Rhino" Reinhardt: kitara *Lee Dorman: basso, piano, urut, laulu *Bobby Caldwell: rummut, perkussiot, kosketinsoittimet, laulu Luokka:Vuoden 1972 albumit Luokka:Captain Beyondin albumit
Daniel Sondell

Daniel Sondell (s. 1. maaliskuuta 1984 Uumaja, Ruotsi) on ruotsalainen jääkiekkoilija. Pelipaikaltaan Sondell on puolustaja. Sondellin pelityyli on rauhallinen ja varma. Kesken kauden hän siirtyi Lappeenrantalaiseen Saimaan Palloon. Hän toi SaiPan ylivoimapeliin rauhallisuutta. Kyseisellä kaudella hän teki 16 ottelussa yhden maalin ja 12 syöttöpistettä. Jäähyillä Sondellin ei ole tapana istua, sillä hänelle on merkitty kautena 2009–2010 vain 4 jäähyä. Sondellilla oli sopimus SaiPan kanssa kaudesta . Toukokuussa 2011 julkaistiin Sondellin ja Ruotsin toiseksi korkeimmalla sarjatasolla HockeyAllsvenskanissa pelanneen Rögle BK:n välinen kolmevuotinen pelaajasopimus. == Lähteet == * * * Luokka:Ruotsalaiset jääkiekkoilijat Luokka:Vuonna 1984 syntyneet Luokka:Elävät henkilöt
Visp

Visp (, wallisinsaksaksi: Fischp) on kaupunki ja Vispin hallintoalueen () keskus Wallisin kantonissa, Etelä-Sveitsissä. Kaupungissa on noin 8 000 vakinaista asukasta. ==Talous== Visp on Ylä-Wallisin () kaupan ja teollisuuden keskus sekä alueen suurin kaupunki. Kaupungin suurin työnantaja on kemianyhtiö Lonza (2 700 työntekijää). ==Maantiede== Maantieteellisesti kaupunki sijaitsee kohdalla, jossa Mattertalin ja Saastalin laaksot yhdistyvät Vispertalin kautta Rhônen laaksoon ja Vispajoki yhdistyy Rhôneen. Kaupungin pohjoispuolen vuoret kuuluvat Bernin Alppeihin ja eteläpuolella sijaitsevat Valais’n Alpit. ==Liikenneyhteydet== Visp on tärkeä liikenteen solmukohta, josta kuljetaan muun muassa Zermattiin ja Saas-Feehen sekä muihin retkeily- ja laskettelukohteisiin. Visp on tärkeä rautateiden risteysasema. Vispin kautta kulkee arkisin noin 250 matkustajajunaa neljään eri suuntaan: * Glacier Expressin käyttämä Matterhorn Gotthard Bahnin (MGB) kapearaiteinen rata Brigistä kääntyy Vispissä kohti Zermattia. * Valtiollisen SBB-CFF-FFS:n (Milano–)Domodossola–Brig–Lausanne–Geneve-rata kulkee Vispin kautta. * Visp on BLS-yhtiön Bernin-radalla sijaitsevan Lötschbergin pohjatunnelin eteläinen pääteasema, vaikkakin tunneli yhdistyy SBB:n Geneven-rataan naapurikunnan puolella Raronissa. Vispistä lähtee 11 postiautoreittiä. Itä-länsi-suunnassa kaupungin läpi kulkee Rhônen laakson myötäinen valtatie N9. Rakenteilla on uusi moottoritie (Autobahn A9), joka ohittaa Vispin yli 10-kilometrisessä tunnelissa etelän puolelta.. == Urheilu == Vispiläinen jääkiekkoseura EHC Visp pelaa Sveitsin toiseksi korkeimmalla sarjatasolla National League B:ssä. == Lähteet == * ===Viitteet=== == Aiheesta muualla == * Tiedosto: 20081004Y608 Vi 4.jpg| Glacier Express lähdössä Zermattiin raiteelta 3. Tiedosto: Bahnhof Visp, Blick auf die Postautostation vom Hausperron aus.jpg | Vispin asemalta lähtee useita postiautoreittejä. Tiedosto: Rathaus Visp.jpg | Vispin vanhaa arkkitehtuuria: raatihuone. Tiedosto: 20081004Y699 Vi.jpg | Vispin modernia arkkitehtuuria: rautatieasema. *
Tokai AST-33

Tokai AST-33 on Tokain valmistama Fender Stratocaster -tyyppinen edullinen sähkökitaramalli. Osiin kuuluu kolme mikrofonia sekä ruusupuinen otelauta. Kitaraa käyttävät etenkin aloittelevat kitaristit. Luokka:Kitara
Huhkon kartano

thumb|250px|Huhkon kartano etelästä nähtynä Huhkon kartano on empire-tyylinen kartano Raisiossa. Huhkon kartanosta on jäljellä vain päärakennus. Sen vanhimmat osat ovat 1700-luvulta, mutta nykyinen empire-tyylinen ulkonäkö on peräisin noin vuosilta 1837–1842. Kartanon esikuvana on todennäköisesti ollut Carl Ludvig Engelin suunnittelemaksi arveltu Hintsan kartano vuodelta 1837. Vanhimmat kirjalliset maininnat Huhkosta ovat 1300-luvulta. Ne käsittelevät Huhkonkosken myllyä, joka on ilmeisesti vanhempi kuin Huhkon tila. Ensimmäiset viitteet itse Huhkon kartanosta Mälikkälän kylässä ovat peräisin 1500-luvulta, jolloin se oli lampuotitalona Pernon kartanon alaisuudessa. Huhko oli Pernon kartanon omistuksessa 1600-luvulle saakka, jolloin sen omistaja vaihtui useaan kertaan. Kuuluisin Huhkon kartanon omistajista oli Turun Akatemian historian ja moraaliopin professori Johan Bilmark, joka osti tilan vuonna 1776. Kartanon hoidon vaikeudet aiheuttivat useita omistajanvaihdoksia 1800-luvulla. Raision kaupunki osti kartanon vuonna 1977. Kartanon sisätilat on kunnostettu kaupungin edustuskäyttöön ja sitä vuokrataan myös ulkopuolisille. Huhkon kartanon itäpuolisella kallioalueella on pieni edustava ketoalue, jonka yhteydessä kasvaa muun muassa tammia, lehmuksia, saarnia ja vaahteroita. Kuivahkon kedon kasvistoon kuuluvat mäkitervakko, kurjenkello, keto-orvokki, koiranheinä ja huopakeltano. Lokakuussa 1995 sijoitettiin Huhkon kartanon pihapiiriin Gunnar Finnen reliefi Sadonkorjaajat 1920-luvulta. Se kuuluu kamarineuvos Eero Rantasen säätiön kokoelmiin.Jarmo Grönros. Ympäristömme Raisio. Sivu 138. Kirjayhtymä; 1996. ISBN 978-951-26-4146-8. == Lähteet == == Aiheesta muualla == Luokka:Suomen kartanot Luokka:Raision rakennukset ja rakennelmat Luokka:Raision historia Luokka:Suomen 1700-luvulla rakennetut rakennukset ja rakennelmat
Jocie Kok

Jocie Kok (kiinaksi: 郭美美) on singaporenkiinalainen laulaja, joka on syntynyt 21. maaliskuuta vuonna 1982. Kok tunnetaan myös nimellä Guo Mei Mei. == Albumit == * No More Panic 2006 Wagner music * My Darling 2007 Wagner music == Lähteet == Luokka:Singaporelaiset muusikot‎ Luokka:Laulajat Luokka:Vuonna 1982 syntyneet Luokka:Elävät henkilöt
Siegmar Wätzlich

Siegmar Wätzlich (16. marraskuuta 1947 – 18. huhtikuuta 2019Dynamo Dresden trauert um Siegmar Wätzlich ) oli saksalainen jalkapalloilija. Hän pelasi lähes koko uransa eli vuodet 1967–1975 Dynamo Dresdenissä.Welfussball Itä- Saksan jalkapallomaajoukkueessa hän pelasi 22 ottelua. == Lähteet == == Aiheesta muualla == Luokka:Itäsaksalaiset jalkapalloilijat Luokka:Itäsaksalaiset olympiamitalistit Luokka:Vuonna 1947 syntyneet Luokka:Vuonna 2019 kuolleet
Vanhempien päivä

Vanhempien päivä on kansainvälinen vuosipäivä, jota vietetään vanhempien kunniaksi. Yhdistyneet kansakunnat on julistanut 1. kesäkuuta joka vuosi kansainväliseksi vanhemmuuden päiväksi, jolloin vanhempien epäitsekästä sitoutumista ja uhrauksia sekä heidän tärkeää asemaansa lasten suojelemisessa arvostetaan eri puolilla maailmaa. YK:n tapahtumakalenteri: kesäkuu, Yhdistyneiden kansakuntien alueellinen tiedotuskeskusGlobal Day of Parents, YK Etelä-Koreassa vanhempien päivä on 8. toukokuuta.Iloveindia.com: When is Parents Day Samana päivänä on ollut aikaisemmin pelkkä äitienpäivä, mutta myöhemmin se muutettiin. Vaikkei kyseessä olekaan kansallinen pyhäpäivä, niin sitä juhlitaan silti aktiivisesti. Vietnamissa puolestaan päivä on 7. heinäkuuta. Yhdysvalloissa vanhempien päivää vietetään heinäkuun neljäntenä sunnuntaina. Presidentti Bill Clinton sääti päivän vietosta lain vuonna 1994, tarkoituksena tukea vanhempien roolia lasten kasvatuksessa. ==Lähteet== ==Aiheesta muualla== * Parents' Day in United States (Timeanddate.com) * NY Gay Marriage Vote: Will Parent’s Day Replace Father’s Day? (Christian Post) Luokka:Perheenjäsenten juhlapäivät
Sixt

thumb|250px|Sixtin myyntipiste Saksassa. Sixt on saksalainen autovuokrausta harjoittava yhtiö. Se oli alallaan yksi koko maailman ensimmäisistä kansainvälisistä yhtiöstä. Se on vuonna 1912 perustettu pörssiyhtiö, jonka suurin omistaja on Sixtin perhe.https://familybusiness.ey- vx.com/pdfs/germany.pdf Yhtiö toimii franchising-konseptilla yli 100 maassa, myös Suomessa. Suomessa Sixt toimii osana Veho-konsernia. Sixt tuottaa autonvuokrauspalvelut myös Vehon autoliikkeissä ja niiden huoltokorjaamoissa. == Lähteet == == Aiheesta muualla == *Yhtiön Suomen kotisivu Luokka:MDAX- indeksi Luokka:Saksalaiset pörssiyhtiöt Luokka:Autovuokraamot Luokka:Saksan tieliikenne
Betriebssportgemeinschaft

Betriebssportgemeinschaft oli Saksassa käytössä ollut urheiluseurojen järjestäytymismuoto. == Itä-Saksassa == Järjestelmää käytettiin erityisesti Itä-Saksassa, jossa valtio rahoitti urheiluseurojen toiminnan yksityisen rahoituksen sijaan. Seurojen nimityksissä käytettiin myös valtion antamia nimityksiä, kuten ASV, SG, HSG tai SSG. Seurat saivat tukea kokonsa mukaan, joten suuret BSG-seurat, joissa oli useita jaostoja, olivat suosittuja.Betriebssportgemeinschaft DDR-Lexikon BSG-seuroille annettiin standardinimi seuraavanlaisesti: Nimi Ala Aktivist Kaivosteollisuus Aufbau Rakennus Chemie Kemian teollisuus, lasi ja keramiikka Einheit hallinto ja kunnanjohto Empor Kauppa ja elintarviketeollisuus Fortschritt Valo ja tekstiiliteollisuus Lokomotive Reichsbahn Medizin Terveydenhuolto Motor Insinööritaito, autonkorjaus, metalliteollisuus Post Posti ja telekommunikaatio Rotation Polygraafinen teollisuus ja kustantamo Stahl Metallurgia Traktor Maatalous Turbine Energia Wismut Uraanin louhinta HSG Wissenschaft Yliopistot ja korkeakoulut == Lähteet == Luokka:Saksan urheilu Luokka:Saksan demokraattisen tasavallan urheilu
Andreas Wagenhaus

Andreas Wagenhaus (s. 24. lokakuuta 1964) on entinen saksalainen jalkapalloilija, Hän pelasi saksan Bundesligassa Dynamo Dresdenin paidassa.Fussballdaten Itä-Saksan jalkapallomaajoukkueessa hän pelasi kolme ottelua, joiden joukossa oli maajoukkueen viimeinen ottelu. == Lähteet == Luokka:Itäsaksalaiset jalkapalloilijat Luokka:Vuonna 1964 syntyneet Luokka:Elävät henkilöt
Aija Andrejeva

Aija Andrejeva (taiteilijanimeltään Aisha) (s. 16. tammikuuta 1986 Ogre, Latvian SNT, Neuvostoliitto) on latvialainen laulaja. Hän edusti Latviaa Eurovision laulukilpailussa 2010 kappaleella What For?. Esitys putosi jatkosta kilpailun semifinaalissa tultuaan viimeiseksi. == Diskografia == * Tu un Es (2006) * Viss kārtībā, Mincīt! (2008) * Dvēselīte (2009) == Lähteet == == Aiheesta muualla == *Aishan fanisivut Luokka:Latvialaiset laulajat Luokka:Latvian euroviisuedustajat Luokka:Vuoden 2010 euroviisuedustajat Luokka:Vuonna 1986 syntyneet Luokka:Elävät henkilöt
Paul Döring

Paul Döring (27. maaliskuuta 1911 – ?) oli saksalainen jalkapallovalmentaja. Döring toimi muun muassa Dynamo Dresdenin päävalmentajana vuosina 1952–1953 voittaen seurassa DDR-Oberligan. Vuonna 1958 hän toimi alemmilla sarjatasoilla pelanneen SV Wesenitztalin päävalmentajana. == Lähteet == Luokka:Itäsaksalaiset jalkapallovalmentajat Luokka:Kuolinvuosi puuttuu Luokka:Vuonna 1911 syntyneet
Helmut Petzold

Helmut Petzold (s. 28. toukokuuta 1914) oli saksalainen jalkapallovalmentaja. Petzold toimi urallaan muun muassa Dynamo Dresdenin, FC Carl Zeiss Jenan ja Berliner FC Dynamon valmentajana. ==Lähteet== Luokka:Itäsaksalaiset jalkapallovalmentajat Luokka:Vuonna 1914 syntyneet Luokka:Kuolinvuosi puuttuu
Rytmipeli

Rytmipeli on musiikkipelien alalajityyppi, jonka pelit ovat pääasiassa tanssipelejä tai soitinsimulaattoreita. Pelien tavoitteena on painaa näppäimiä oikealla ajoituksella pelin antamassa järjestyksessä, jolloin soitettava musiikkikappale toistuu onnistuneesti. Monessa rytmipelissä on moninpelitila, jossa pelaajat kisaavat toisiaan vastaan saadakseen parhaimman pistetuloksen. Vaikka pelaamiseen voi käyttää normaaleja peliohjaimia, yleensä pelejä varten on kehitetty omat ohjaimensa. Tanssipelejä pelataan tanssimatolla ja soitinsimulaattoreita oikeita soittimia muistuttavilla ohjaimilla. Rytmipeliksi voidaan luokitella myös pelit, joissa pelaajan liikuttelemaan hahmon liikkeisiin tulee vaikuttaa rytmin mukaan. Tavoitteena ei ole toisintaa kappaletta, vaan väistää mahdollisia vaaroja ja muita rangaistuksia mitä rytmin väärin tulkitseminen tuottaa. Tämän kaltaiset pelit sijoittuvat myös muihin videopelien alalajeihin ja niissä sekoitetaan monia eri lajityyppejä. Tasohyppelyt voivat sekoittaa pelityyliin mukaan myös rytmipelin elementtejä. Esimerkiksi osa Bit-Trip-pelisarjasta sijoittuu tasohyppelyn piiriin. Rytmipeliä on sovellettu myös roguelike-peleihin, joissa rytmin tulkitsemisesta tulee osa pelin perusmekaniikka (esim. Crypt of the NecroDancer). Luokka:Videopelien lajityypit Luokka:Rytmipelit
Erice

Erice () on historiallinen kaupunki ja kunta Italiassa Sisilian saaren länsiosassa Trapanin maakunnassa. Kaupungin väkiluku oli vuoden 2015 lopulla . Ericen kaupunki on rakennettu Erice-vuorelle noin 750 metriä meren pinnan yläpuolelle. Sieltä on näköala Trapanin kaupunkiin, alavalle länsirannikolle kohti Marsalaa, kohti Punta del Saracenoa ja Capo san Vitoa koillisessa sekä Egadisaarille Sisilian luoteisrannikolla. Ericeen pääsee myös köysiradalla. == Historia == pienoiskuva|vasen|Ericen Castello di Vénere -linna. === Antiikki === Antiikin aikana kaupungin nimi oli Eryks, roomalaisella kaudella latinaksi Eryx. Se oli saaren alkuperäisväestöön kuuluneen elymien heimon kaupunki, mutta hellenisoitui eli kreikkalaistui ajan kuluessa. Kaupungin perustaminen yhdistettiin kreikkalaiseen Eryks-nimiseen heerokseen. Eryks oli yleensä läheisissä yhteyksissä Karthagoon tai sen vallassa. Karthagolaiset tuhosivat kaupungin ensimmäisessä puunilaissodassa, ja sen jälkeen sen merkitys väheni. Roomalaiset saivat kaupungin lopullisesti valtaansa vuonna 241 eaa. Eryks tunnettiin antiikin aikana erityisesti kaupungin korkeimmalla kohdalla sijainneesta Afroditelle omistetusta temppelistä. Se oli Sisilian merkittävimpiä kulttipaikkoja, ja sitä kunnioittivat niin karthagolaiset, kreikkalaiset kuin roomalaisetkin. Kaupungin karthagolais- eli puunilaisaikaisia muureja on säilynyt suhteellisen hyvin. === Myöhempi historia === Asutus säilyi ylhäällä vuorella antiikin aikaisen linnoituksen ja temppelin paikalla läpi keskiajan. Normannivallan aikana kaupunki sai nimen Monte San Giuliano. Normannit rakensivat Afroditen temppelin oletetulle paikalle linnan Castello di Vénere. Linnan ympärillä on puisto, jonka keskellä on torni, Torretta Pepoli. Monte San Giulianon kaupunki nimettiin uudelleen antiikin aikaisen kaupungin mukaan vuonna 1934 italialaisessa nimimuodossa Erice. == Lähteet == == Aiheesta muualla == * Ericen kaupungin sivusto Luokka:Sisilian kaupungit Luokka:Trapanin maakunnan kunnat
Virnapunatäplä

Virnapunatäplä (Zygaena viciae) on pieni, punamusta, päiväaktiivinen perhonen. Se on Suomessa sukunsa yleisin laji. == Koko ja ulkonäkö == Ulkonäöltään virnapunatäplä on pieni mutta huomiota herättävä, punamusta perhonen. Etusiivessä on viisi kirkkaanpunaista täplää, joista kaksi siiven tyvessä sijaitsevaa ovat siivensuuntaisesti pitkänomaisia ja yleensä lähes yhteensulautuneet. Kolmas täplä on muita pienempi, neljäs hieman kulmikas ja uloimmainen pyöreä. Takasiivet ovat punaiset ja niissä on selvä musta reunus. Naaraat ovat väriltään himmeämpiä ja niiden siivet ovat läpikuultavammat kuin koirailla. Tuntosarvet ovat nuijamaiset, kärjestään paksut ja pituudeltaan alle 2/3 etusiiven pituudesta. Verkkosilmät ovat melko suuret ja imukärsä hyvin kehittynyt. Huulirihmat ovat tiheäkarvaiset. Siipiväli 25-30 mm.Svenska fjärilar UK Moths s. 118-119 ja 294-295 Lajilla on tavattu myös muutamia ulkonäöltään poikkeavia muotoja. Näistä tavallisin on f. confusaPertti Pakkanen, jolla etusiiven täplät ovat venyneet juovamaisiksi. Erilaisia venyneiden täplien yhdistelmiä tunnetaan ja on nimetty useita. Muita mainittavia muunnoksia ovat keltatäpläinen f. flava, ja ruskeatäpläiset f. brunnea ja f. nigerrima, joista jälkimmäinen voi olla lähes kokonaan musta. == Levinneisyys ja lentoaika == Virnapunatäplän levinneisyys ulottuu Pyreneiltä ja Britteinsaarilta Keski- ja Etelä-Euroopan poikki Mongoliaan, pohjoisessa Keski-Ruotsiin ja Etelä-Norjaan.Norges sommerfugler Suomessa lajia tavataan Etelä- ja Keski-Suomessa. Aikuiset perhoset lentävät kesäkuun lopulta elokuun alkuun.Perhoswiki == Elinympäristö ja elintavat == Yleinen laji, joka viihtyy niityillä, tienpientareilla, joutomailla ja metsänreunoilla. Perhoset vierailevat ahkerasti mettä tuottavilla kukilla ja ovat aktiivisia valoisaan aikaan. Myrkyllisyytensä vuoksi punatäplien ei tarvitse erityisemmin pyrkiä välttelemään nähdyksi tulemista ja sopivalla paikalla lepääviä perhosia voi tavata massoittain. Talvehtii keskenkasvuisena toukkana. == Ravintokasvi == Toukka elää pääasiassa hiirenvirnalla (Vicia cracca), mutta myös muutamilla muilla hernekasveilla. == Lähteet == == Aiheesta muualla == * Suomen Perhoset: Virnapunatäplä * Harri Puranen * Bestimmungshilfe des Lepiforums Luokka:Punatäplämäiset
Rama Cay

Rama Cay on saari Nicaraguan itärannikolla Bluefieldsin lahdessa. 1600- tai 1700-luvuilla vahvempi etninen ryhmä, miskitot, luovuttivat saaren rama- intiaaneille kiitokseksi avusta alueen valloituksessa. Saarella asuu noin kaksi kolmasosaa Nicaraguan kaikkiaan noin 1 500 ramasta. Saarella, joka todellisuudessa jakautuu kahdeksi sillan yhdistämäksi saareksi, asuu noin 900 henkeä. Pikavenematka lähimmästä kaupungista, Bluefieldsistä kestää noin 20 minuuttia. Saarella on ala- ja yläasteen koulut sekä moravialainen (herrnhutilainen) kirkko. Asukkaat puhuvat kreolienglantia. Omaa rama-kieltä puhuu vain muutama kymmenen henkeä, mutta kieltä elvytetään muun muassa kouluopetuksella. == Historiaa == Historiantutkijat ovat päätelleet, että ensimmäiseksi Nicaraguan maaperälle astuessaan Kolumbuksen miehistö törmäsi juuri nykyisten rama-intiaanien esi-isiin.Erään kielen kuolema? Kumppani 26.10.2003. == Lähteet == == Aiheesta muualla == * www.ramacay.com Luokka: Nicaraguan saaret
Asad Hussin

Asad Hussin on irakilaissyntyinen, Suomessa asuva thainyrkkeilijä. Hän edustaa tamperelaista Chitalada Finland -seuraa. Hän on urallaan voittanut muun muassa WMC:n Euroopan mestaruuden. ==Lähteet== Luokka:Irakilaiset urheilijat Luokka:Suomalaiset thainyrkkeilijät Luokka:Syntymävuosi puuttuu Luokka:Elävät henkilöt
Casa Verdi

Casa Verdi, Casa di Riposo per Musicisti (), on säveltäjä Giuseppe Verdin innoituksesta rakennettu vanhainkoti, joka sijaitsee Milanossa Michelangelo Buonarroti -aukiolla. Rakennus valmistui 16. joulukuuta 1899, ja sen suunnitteli arkkitehti Camillo Boito. Tyyliltään rakennus on uusgoottilainen. Se oli aluksi kaksikerroksinen, mutta vuonna 1930 siihen lisättiin kolmas kerros. Verdin itsensä toiveiden mukaisesti siihen ei sijoitettu asukkaita ennen hänen omaa kuolemaansa, joka tapahtui vuonna 1901. Syynä toiveeseen oli, että kenenkään ei tulisi tuntea olevansa säveltäjälle kiitollisuudenvelassa. Ensimmäiset asukkaat, viisi miestä ja neljä naista, muuttivat taloon 10. lokakuuta 1902. Nykyisin talossa asuu 65 henkilöä. Heistä 20 on nuoria, jotka opiskelevat musiikkia vanhempien taiteilijoiden johdolla. Talon sisustuksessa on runsaasti Verdille kuuluneita huonekaluja, esimerkiksi Kairossa vuonna 1871 tapahtuneen Verdin oopperan Aidan esityksen johdosta hänen Egyptin hallitsijalta saamansa huonekalut. Joukossa on myös Érard-piano, jota Arturo Toscanini käytti vuonna 1898. Talon toiminta rahoitettiin aluksi Verdin tekijänoikeustuloilla, jotka sille oli määrätty toukokuussa 1900. Vuodesta 1962 rahoituksesta ovat vastanneet Italian valtio ja muut tukijat. Verdi itse ja hänen puolisonsa Giuseppina Strepponi on haudattu talon kappeliin. ==Aiheesta muualla== * Casa Verdin sivusto Luokka:Milanon rakennukset ja rakennelmat Luokka:Giuseppe Verdi
Juan Francisco García

Juan Francisco García García eli Juanfran (s. 15. heinäkuuta 1976 Rafelbunyol, Valencia, Espanja) on espanjalainen entinen jalkapalloilija. Hän oli pelipaikaltaan vasen laitapuolustaja. == Seurajoukkueura == Juanfran aloitti ammattilaisuransa Levantesta, jossa hän pelasi kolmen kauden ajan. Sieltä hän siirtyi suurseura Valenciaan kolmivuotisella sopimuksella. Siirtokorvaus oli arvioltaan noin miljoona euroa. 31. elokuuta 1997 hän pelasi ensimmäisen ottelunsa maan pääsarjassa Primera Divisiónissa Mallorcaa vastaan. Kaudeksi 1999–2000 Juanfran siirtyi neljän miljoonan euron siirtokorvauksella Celta Vigoon. Hän kuului alusta alkaen joukkueen avauskokoonpanoon ja pelasi kansallisen sarjan lisäksi otteluita myös Uefa-cupissa ja Mestarien liigassa. Kauden 2003–2004 päätteeksi joukkue putosi maan pääsarjasta Segunda Divisióniin. Lähdettyään Celta Vigosta vuonna 2004, hän teki sopimuksen turkkilaisseura Beşiktaşin kanssa. Joukkuetta valmentanut Vicente del Bosque sai kauden puolivälissä potkut ja pian Juanfranin suosio myös laski uuden valmentajan myötä. Seuraavan kauden 2005–2006 hän pelasi lainalla Ajaxissa. Lainakautensa jälkeen hän palasi kotimaahansa ja siirtyi 1,5 miljoonan euron siirtokorvauksella Real Zaragozaan. Hän oli ensimmäisen kautensa aikana joukkueen puolustuksen kulmakiviä, kun se selviytyi seuraavan kauden Uefa- cupin karsintoihin. Seuraavalle kaudelle 2007–2008 Zaragoza lähti kovin odotuksin ja satsasi kesällä pelaajahankintoihin, mutta tästä huolimatta joukkueen peli ei ottanut onnistuakseen koko kauden aikana ja lopulta sen kausi päättyi suureen pettymykseen, kun se putosi maan pääsarjasta. 30\. heinäkuuta 2008 Juanfran teki kaksivuotisen sopimuksen kreikkalaisseura AEK Ateenan kanssa. Hän ansaitsi yhden kauden aikana arviolta miljoona euroa.El descartado Juanfran cerró su marcha al AEK de Atenas Marca. Viitattu 25.4.2010. Hän sai kohtuullisesti peliaikaa Kreikassa pelatessaan, mutta tästä huolimatta hänet lainattiin tammikuussa 2010 Levanteen loppukauden ajaksi. Muutamia viikkoja myöhemmin hän kuitenkin purki sopimuksensa AEK Ateenan kanssa ja teki uuden kesäkuuhun 2012 asti ulottuvan sopimuksen Levanteen. == Maajoukkueura == Juanfran on pelannut 11 maaottelua Espanjan maajoukkueessa. Ensiesiintymisensä maajoukkueessa hän teki 29. maaliskuuta 2000 ystävyysottelussa Italiaa vastaan. Hänet oli mukana joukkueessa vuoden 2002 MM-kilpailuissa ja pelasi siellä kolme ottelua. Toistaiseksi viimeisen maaottelunsa Juanfran pelasi vuoden 2004 EM-karsintaottelussa Pohjois-Irlantia vastaan vuonna 2003, pelaten täydet 90-minuuttia 0–0 päättyneessä vierastasapelissä. == Saavutukset == *Levante: **Segunda División B: 1995–1996 *Valencia: **Copa del Rey: 1999 *Celta Vigo **UEFA Intertoto Cup: 2000 *Ajax: **KNVB-cup: 2006 == Lähteet == == Aiheesta muualla == * Juanfranin seurajoukkuetilastot BDFutbol-sivustolla * Juanfranin maajoukkuetilastot Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Vihtakadun koulu

thumb|Vihtakadun koulu Vihtakadun koulu on luokka-asteet 1-5 käsittävä peruskoulu Järvenpään Saunakalliossa. Koulussa on noin 130 oppilasta, ja se on oppilasmäärältään Järvenpään pienin ala-aste. Koulu avattiin vuonna 1991 ja sen rehtorina toimii Rainer Laine. == Lähteet == == Aiheesta muualla == *Koulun kotisivut *Vanhempainyhdistyksen kotisivut Luokka:Järvenpään peruskoulut
Norberto Alonso

Norberto Osvaldo Alonso (s. 4. tammikuuta 1953), tunnettu myös lempinimellä ”Beto” Alonso, on entinen argentiinalainen jalkapalloilija. Keskikenttämies Alonso pelasi suurimman osan urastaan argentiinalaisessa River Plate -seurassaBDFA player profile. Seuran maineikkaimpiin pelaajiin lukeutuva Alonso on viidennellä sijalla River Platen kaikkien aikojen maalintekijätilastossa 149 osumallaan River Plate Website ja pelimäärässä seitsemännellä sijalla kaikkiaan 374 pelaamallaan ottelulla . Alonson ura huipentui maailmenmestaruuteen Argentiinan kotikisoissa vuonna 1978. Turnauksessa Argentiina numeroi pelaajansa aakkosjärjestyksen mukaan, joten Norberto Alonso sai kantaa yleensä maalivahdille varattua numeroa 1. == Lähteet == ==Aiheesta muualla == * Futbol Factory profile (Arkistoitu) * Alonso's statistics at River Detroit Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1953 syntyneet Luokka:Elävät henkilöt
Chitalada Finland

Chitalada Finland on tamperelainen thainyrkkeily- (muaythai) ja potkunyrkkeilyseura. Myös krav maga kuuluu sen lajeihin. Seuran jäsenillä on useita suomenmestaruuksia ja myös kansainvälisiä mestaruuksia.Chitalada Finland Seura järjestää kursseja myös kuntoilijoille ja junioreille. == Lähteet == Luokka:Potkunyrkkeily Luokka:Thainyrkkeily Luokka:Tamperelaiset urheiluseurat Luokka:Suomalaiset kamppailulajiseurat
Omenapore

Omenapore on virvoitusjuoma, joka oli sitruunasoodan ohella Suomen ensimmäinen pullotettu virvoitusjuoma. Omenapore ei sisällä lainkaan keinotekoisia väriaineita . Juomaa on valmistanut Nokian Panimo. == Lähteet == Luokka:Virvoitusjuomat
Heinrich Gätke

Heinrich Gätke (19. toukokuuta tai 19. maaliskuuta 1814 Pritzwalk Preussi - 1. tammikuuta 1897 Helgoland) oli saksalainen lintutieteilijä ja taidemaalari. Gätken vanhemmat olivat leipuri Johann A.F.W. Gätke ja Sophia Wenzel. Hänet pantiin opiskelemaan kaupallisia aineita Berliiniin, mutta hän elätti itsensä taidemaalarina. Vuonna 1837 Gätke matkusti ensimmäisen kerran Helgolandin saarelle eteläiselle Pohjanmerelle, ja 1841 hän päätti muuttaa sinne asumaan. Vuonna 1843 hän ryhtyi tutkimaan saaren linnustoa. Hän keräsi huomattavan kokoelman lintuja, ja käytti niitä malleina teoksiinsa. Hän oli kirjeenvaihdossa saksalaisten ja englantilaisten lintutieteilijöiden kanssa. Vuonna 1891 Gätke julkaisi tutkimuksistaan kirjan Die Vogelwarte Helgoland, joka käännettiin englanniksi 1895. 1891 Preussin hallitus päätti perustaa Itämerimuseon alaisen Biologischen Anstalt Helgoland tutkimusaseman, josta myöhemmin tuli Helgolandin lintuasema. Gätken lintukokoelma sijoitettiin sinne, mutta kokoelma tuhoutui toisen maailmansodan pommituksissa 1944. Luokka:Saksalaiset ornitologit Luokka:Helgolandin historia Luokka:Vuonna 1814 syntyneet Luokka:Vuonna 1897 kuolleet
Hugo Weigold

Max Hugo Weigold (27. toukokuuta 1886 Dresden – 9. heinäkuuta 1973 Bruckberg, Bayern) oli saksalainen eläintieteilijä ja rengastustoiminnan pioneereja. Weigold opiskeli luonnontieteitä ja maantiedettä Jenan ja Leipzigin yliopistoissa. Hänen väitöskirjansa vuonna 1909 käsitteli nilviäisiä. Hän työskenteli Saksan merentutkimuslaitoksen tieteellisessä komissiossa Helgolandin saarella Pohjanmerellä. Täällä Weigold keskittyi lintujen muuton tutkimiseen, ja perusti Helgolandin lintuaseman 1910. Lintujen pyydystämiseksi rengastusta varten hän suunnitteli ja rakennutti suuren helgolandrysän, jonkalaisia on sittemmin rakennettu monille lintuasemille. Myöhemmin Weigold vietti kuusi vuotta Kiinassa ja Tiibetissä Stoetznerin retkikunnan mukana. Hän oli ensimmäinen länsimaalainen, joka näki jättiläispandan, ja jonka pennun hän osti 1916, mutta pentu kuoli pian. Hän matkusteli laajalti eri puolilla maapalloa. Sittemmin Weigold nimitettiin Ala-Saksin valtionmuseon luonnontieteiden osaston johtajaksi Hannoveriin. == Lähteet == *Muistokirjoitus (Journal für Ornithology) Luokka:Saksalaiset ornitologit Luokka:Helgolandin historia Luokka:Vuonna 1886 syntyneet Luokka:Vuonna 1973 kuolleet
Lääkintäryhmä

Lääkintäryhmä on Puolustusvoimien erikoisryhmä, joka on perehtynyt lääkintähuoltoon. Siviilitoiminnassa lääkintäryhmä toimii yleensä suuronnettomuuksissa, mutta se voidaan myös lähettää ulkomaille auttamaan esimerkiksi sodan uhreja. == Kokoonpano== Ryhmään kuuluu ryhmän johtaja, joka yleensä on lääkintäaliupseeri. Ryhmään kuuluu myös joukko lääkintämiehiä. Ryhmään voi kuulua myös muita erikoistehtäviin koulutettuja ammattilaisia, kuten lääkäri. Lääkintäryhmä kuuluu yleensä komppaniaan tai muuhun joukkoyksikköön. thumb|250px|Norjalaiset lääkintämiehet harjoittelevat sidontaa. Luokka:Ensihoito Luokka:Suomen puolustusvoimat
Erikoissairaanhoitaja

Erikoissairaanhoitaja on sairaanhoitaja, joka on erikoistunut työssään johonkin erikoisalaan ja saanut tähän erikoisalaan lisäkoulutusta. Koulutuksen rakenne ja vaatimukset ovat muuttuneet vuosien varrella. Nykyisin sairaanhoitajien ammattikorkeakoulussa suoritaman tutkinnon nimi on Sairaanhoitaja (AMK). ==Erikoistumisvaihtoehtoja== * Pediatria * Geriatria * Ensihoito * Psykiatria * Perioperatiivinen hoitotyö * Sisätauti- kirurginen hoitotyö * Terveydenhoitotyö Listassa ei mainita kaikkia aloja. == Lähteet == == Aiheesta muualla == * Ammattihaastattelu MOL Luokka:Sairaanhoitajat Luokka:Terveydenhuollon ammatit
Crash Bandicoot

Crash Bandicoot tarkoittaa seuraavia asioita: * Crash Bandicoot, pelisarja * Crash Bandicoot, pelisarjan ensimmäinen peli * Crash Bandicoot, pelisarjan hahmo.
Lich

Lich (muinaisenglannin lich, ruumis, vrt. saksan Leiche ja ruotsin lik) tarkoittaa fantasiassa hahmoa, joka on siirtänyt sielunsa esineeseen (engl. phylactery) tavoitellakseen kuolemattomuutta. Niin pitkään kuin sieluesine on ehjä, lichin kehon tuhoaminen ei tapa lichiä. Idea on peräisin kansantarinoista, kuten slaavien Koštšei Kuolemattomasta. Lichit luokitellaan yleensä eläviksi kuolleiksi, mutta toisin kuin zombieilla, licheillä on äly tallella. ==Lähteet== ==Katso myös== *Dungeons & Dragons *Hirnyrkki Luokka:Kuvitteelliset elävät kuolleet
Deutscher Turn- und Sportbund

Deutscher Turn- und Sportbund (DTSB) oli Itä-Saksan voimistelu- ja urheiluliitto. Sen alaisuudessa toimivat kaikki maan urheiluseurat ja - järjestöt. == Katso myös == * Betriebssportgemeinschaft * SV Dynamo == Lähteet == == Aiheesta muualla == * Järjestön varapuheenjohtajan sivut Luokka:Saksan demokraattisen tasavallan urheilu
Jakkula

Jakkula voi tarkoittaa seuraavia: * Jakkula, kylä Laihialla * Jakkula, kylä Somerniemellä Somerolla
Andreas Trautmann

Andreas Trautmann (s. 21. toukokuuta 1959 Dresden) on saksalainen entinen jalkapalloilija. Hän pelasi pääosan urastaan, 270 Oberliga-ottelua, Dynamo Dresdenin paidassa. DDR:n jalkapallomaajoukkueessa hän pelasi neljätoista ottelua vuosina 1983–1989.Germany - Player Data - T (tilastoja) == Lähteet == Luokka:Itäsaksalaiset jalkapalloilijat Luokka:Itäsaksalaiset olympiamitalistit Luokka:Vuonna 1959 syntyneet Luokka:Elävät henkilöt
Deutsche Volkspolizei

Deutsche Volkspolizei () oli DDR:n kansallinen poliisi. Sen tehtävänä oli suojella sosialistista yhteiskuntaa, taata rauhanomainen elämä sekä turvata kansalaisten oikeus. == Katso myös == * Stasi == Lähteet == Luokka:Saksan demokraattisen tasavallan politiikka Luokka:Saksan poliisitoimi
Frank Ganzera

Frank Ganzera (s. 8. syyskuuta 1947 Dresden) on saksalainen entinen jalkapalloilija. == Ura == Ganzera aloitti jalkapallouransa DDR-Ligassa pelanneessa FSV Lokomotive Dresdenissä, josta hän siirtyi Dynamo Dresdeniin vuonna 1966. Ganzera voitti seurassa kaksi DDR-Oberligan mestaruutta, sekä yhden FDGB-Pokalin. Vuonna 1976 hän lopetti pääsarjauransa ja siirtyi takaisin Lokomotive Dresdeniin. Uransa lopetettuaan Ganzera toimi Dynamo Dresdenin nuorten joukkueiden valmentajana, sekä FSV Lokomotive Dresden ja Motor Cossebauden valmentajana. Ganzera edusti Saksan demokraattisen tasavallan jalkapallomaajoukkuetta kolmetoista kertaa, jonka lisäksi hän oli mukana Münchenin olympialaisissa 1972, joista joukkue voitti pronssia. Olympialaisissa Ganzera pelasi viisi ottelua seitsemästä. == Lähteet == Luokka:Itäsaksalaiset jalkapallovalmentajat Luokka:Itäsaksalaiset jalkapalloilijat Luokka:Vuonna 1947 syntyneet Luokka:Elävät henkilöt
Stade Abdelaziz Chtioui

Stade Abdelaziz Chtioui () on jalkapallostadion La Marsassa, Tunisiassa. Stadionille mahtuu 6 000 katsojaa ja se toimii AS Marsan kotistadionina. ==Lähteet== * goalzz.com Luokka:Tunisian jalkapallostadionit
Sepänkylä

Sepänkylä-nimisiä paikkoja on useilla paikkakunnilla: * Sepänkylä (Espoo) * Sepänkylä (Kirkkonummi) * Sepänkylä (Kokkola) * Sepänkylä (Mustasaari)
Ruotsin salibandyn I-divisioona

Ruotsin salibandyn I-divisioona () on Ruotsin salibandyn toiseksi korkein sarjataso. Sarja on jaettu miehillä kolmeen, ja naisilla neljään lohkoon. == Miesten I-divisioonan joukkueet 2009-2010 == === Norra (Pohjoinen) === * KAIS Mora IF * FBC Uppsala * Hagunda IF * Gävle GIK * Granlo BK * Odelberg/Ingalö IBK * IBK Handen * Sandåkerns SK * IBK Alba * FBI Tullinge * Örnsköldsvik IBK * Ersboda SK === Mellersta (Keski) === * Linköping IBK * Karlstad IBF * Onyx IBK * Älvsjö AIK * Visby IBK * Skoghalls IBK * IBK Lidköping * Örebro SK IBK * Hässelby SK IBK * Lesjöfors/Filipstad IBK * Lillån IBK * Finspång IBK === Södra (Etelä) === * Hide-a-lite Mullsjö AIS * Lindås IBK * Jönköpings IK * IBK Landskrona * Fagerhult Habo IBK * Färjestadens IBK * FBC Göteborg * Växjö IBK * Röke IBK * Slätafly/SK IBK * Munka-Ljungby IBK * Carlshamns IBK == Aiheesta muualla == * Ruotsin salibandyliitto Luokka:Ruotsin salibandysarjat
Tehostettu todellisuus

Tehostettu todellisuus (, MR) tarkoittaa kokemusta, jossa yhdistetään lisätyn todellisuuden (AR) ja virtuaalitodellisuuden (VR) elementtejä. Tehostettu todellisuus liittyy jatkumoon, jossa on liukuva jatkumo kevyesti lisätystä todellisuudesta kohti täydellisempää immersiota virtuaalitodellisuuteen. Laajennettu todellisuus on kattotermi, joka sisältää tehostetun todellisuuden. == Lähteet == Luokka:Tietotekniikka Luokka:Digitaalinen media Luokka:Ihmisen ja tietokoneen vuorovaikutus Luokka:Vaihtoehtoinen todellisuus
Laajennettu todellisuus

Laajennettu todellisuus (, XR) on kattotermi, jolla tarkoitetaan aisteja tehostavaa immersiotekniikkaa. Näitä ovat lisätty todellisuus (, AR), virtuaalitodellisuus (, VR) ja tehostettu todellisuus (, MR). == Lähteet == Luokka:Tietotekniikka Luokka:Digitaalinen media Luokka:Ihmisen ja tietokoneen vuorovaikutus Luokka:Vaihtoehtoinen todellisuus
Torsten Gütschow

Torsten Gütschow (s. 28. heinäkuuta 1962 Görlitz Saksan demokraattinen tasavalta) on saksalainen jalkapalloilija ja valmentaja. Hän edusti toistakymmentä vuotta itäsaksalaista Dynamo Dresdeniä ja pelasi kotimaansa lisäksi myös yhden kauden Turkissa Galatasarayn joukkueessa. == Lähteet == Luokka:Itäsaksalaiset jalkapalloilijat Luokka:Saksalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Tulisirkkunen

Tulisirkkunen (Coryphospingus cucullatus) on Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan tulisirkkunen on noin 14 cm. Koiraalla on päälaellaan kirkkaan punainen töyhtö. Selästään, rinnastaan ja vatsastaan koiras on ruskehtavan punainen, siivet ja pyrstö ovat ruskeammat. Silmien ympärillä on kapea valkoinen rengas. Naaras on selästään koirasta ruskeampi ja siltä puuttuu päälaen töyhtö. Vatsa on vaaleanpunertava ja silmien ympärillä on valkoiset renkaat. == Levinneisyys ja elinympäristö == Tulisirkkusta tavataan Guyanasta, Brasiliasta, Paraguaysta, Uruguaysta, Argentiinasta sekä paikoitellen myös Boliviasta ja Perusta. Lajin elinympäristöä ovat kuivat metsät ja pensaikkomaat ja maatalousmaat. Boliviassa lajia tavataan vuorten välisistä kuivista laaksoista. Linnun elinympäristöt sijaitsevat yleensä alle 1 500 metrin korkeudella, mutta lajia on tavattu korkeammallakin Andien rinteillä. == Elintavat == Pesimäajan ulkopuolella tulisirkkuset muodostavat suuria parvia, joihin on usein liittyneenä myös muita sirkkuja. Ravintonsa laji etsii maasta ruohikkoista metsien reunamilta tai metsistä.Linnun ravinto koostuu pääasiassa siemenistä, mutta laji syö myös hyönteisiä. Tulisirkkusen pesimäkausi kestää helmikuusta elokuulle. Kuppimainen pesä rakennetaan 3-12 metrin korkeudella maasta. Naaras munii yleensä kaksi vaaleahkoa ruskeapilkullista munaa, joita vain se hautoo. Koirastulisirkkunen osallistuu kuoriutuneiden poikasten ruokintaan. == Lähteet == Luokka:Tangarat
Stade Boujemaa Kmiti

Stade Boujemaa Kmiti (tunnetaan myös nimillä Stade Olympique ja Stade Municipale de Béja) on jalkapallostadion Béjassa, Tunisiassa. Stadionille mahtuu 15 000 katsojaa, ja se toimii Olympique de Béjan kotistadionina. ==Lähteet== * goalzz.com Luokka:Tunisian jalkapallostadionit
Nokia 3120 Classic

Nokia 3120 Classic on matkapuhelinyhtiö Nokian kehittämä 3G -matkapuhelin vuodelta 2008. == Toiminnot == * 3G-yhteys * 2 megapikselin kamera * QVGA- näyttö 16 miljoonalla värillä * Teksti- ja multimediaviestit * Micro USB 2.0-liitäntä * Bluetooth * Pakettidata * Java sovellukset- ja pelit * MP3-musiikkisoitin * FM-radio, joka tukee Visual Radio-tekniikkaa * Opera Mini * Sähköposti * WAP 2.0 * 24 Mt:n sisäinen muisti (voi laajentaa jopa 4 gigatavuun microSD muistikortilla) * Herätyskello * Kalenteri * Laskin * Yhteystiedot * Äänikomennot ja ääniviestit * Pikavalinnat == Katso myös == * Luettelo Nokian tuotteista == Lähteet == *Nokia 3120 Classic == Aiheesta muualla == * Käyttöohjeet * Nokia 3120 classic - Tuki Luokka:Nokian matkapuhelimet Luokka:Vuoden 2008 matkapuhelimet
Cosmographia

thumb|Cosmographian kansilehti. Cosmographia on Sebastian Münsterin teos, joka ilmestyi vuonna 1544. Cosmographiassa julkaistiin luultavasti ensimmäinen painettu versio suomenkielisestä Isä meidän -rukouksesta. Suomennos erosi huomattavasti Mikael Agricolan käännöksistä. ==Aiheesta muualla== * Luokka:1540-luvun kirjat
Trust (G-Poweredin albumi)

Trust on suomalaisen eurodance-yhtye G-Poweredin kolmas albumi, joka julkaistiin 24. huhtikuuta 2010. Kyseessä on yhtyeen ensimmäinen englanninkielinen albumi. == Kappaleet == # # # # # # # # # # == Lähteet == == Aiheesta muualla == * Trust discogs.com -sivustolla Luokka:Vuoden 2010 albumit Luokka:G-Poweredin albumit
Luettelo televisiosarjan Ankronikka jaksoista

Ankronikka () on Walt Disney Companyn tuottama piirrossarja, jota esitettiin vuosina 1987–1990. Alla on luettelo kaikista sarjan jaksoista alkuperäisellä kielellä. Joidenkin jaksojen kohdalla on myös suomenkielinen nimi jaksolle. Koska kaikki suomenkieliset nimet eivät ole varmoja, niin ainakin osassa Carl Barksin tarinoihin perustuvissa jaksojen nimissä se on suomennettu siten, kuin kyseinen Barksin tarinakin. ==Jaksot== === Ensimmäinen tuotantokausi (1987–1988) === Nro Nro kau­della Nimi Alkup. esityspäivä ===Toinen tuotantokausi (1988–1989)=== Nro Nro kau­della Nimi Alkup. esityspäivä === Kolmas tuotantokausi (1989–1990) === Nro Nro kau­della Nimi Alkup. esityspäivä === Neljäs tuotantokausi (1990) === Nro Nro kau­della Nimi Alkup. esityspäivä == Carl Barksin tarinoihin perustuvat jaksot == # Jakson suomenkielinen nimi Jakson englannin­kielinen nimi Tarinan suomenkielinen nimi Tarinan englannin­kielinen nimi 18\. Elintasokisa The Status Seeker Juovikas rubiini The Status Seeker 24\. Roope-sedän outo uni Down And Out In Duckburg Roope- setä joutuu maksamaan vanhan velan The Horseradish Story 29\. Pohjantähteet Catch as Cash Can (3): Aqua Ducks Atlantiksen arvoitus The Secret of Atlantis 33\. Kultainen talja The Golden Fleecing Kultainen talja The Golden Fleecing 42\. Mikroankat avaruudesta Micro Ducks From Outer Space Mikroankat avaruudesta / Roope-setä ja lentävän lautasen pikkumiehet Micro Ducks From Outer Space 43\. Robottiryövärit Robot Robbers Pilviä hipovat miehet The Giant Robot Robbers 45\. Tsingis kaanin kadonnut kruunu Lost Crown Of Genghis Khan Tsingiskaanin kadonnut kruunu Lost Crown Of Genghis Khan 52\. McAnkan linnan kirous The Curse of Castle McDuck Vaskervillen koira Hound Of Whiskervilles 54\. Maanjäristys Earthquake Maanalainen maailma Land Beneath the Ground 56\. Roopen lemmikki Scrooge's Pet Sopulivuosi Lemming with the Locket 58\. Takaisin Klondikeen / Klondyken kulta-aika Back to the Klondike Takaisin Klondikeen Back to the Klondike 63\. Hotelli Outoankka Hotel Strangeduck Vanhan linnan salaisuus Old Castle's Secret 81\. Rahat likoon Super DuckTales (1): Liquid Assets Ovela Roope-setä Only a Poor Old Man 89\. Särkymätön säiliö The Unbreakable Bin Ikilasi / Roope-setä lasittaa rahasäiliönsä The Unsafe Safe 96\. Tra LaLa The Land of Tra-La-La Onnellinen laakso Trala la == Ankronikka DVD-julkaisut == VOLUME 1: * Aku valtaistuimella * Vahvakäsi * Lampun henki * Hotelli Outoankka * Rahakato * Tsingis-khanin kadonnut kruunu VOLUME 2: * Super-Sulo * Lentäjä-ässä * Paljon melua Roopesta * Heimo Huiman sisällissota * McAnkan linnan kirous * Kankkulan kaivoon * Kapteeni Ankka ja valkoinen valas Ankronikka -jaksot Luokka:Ankronikka
Blacksuami

Blacksuami on rap-artisti Heikki Kuulan studioalbumi, jonka julkaisi Yellowmic Records 26. toukokuuta 2010. Albumi julkaistiin vinyyliversiona 27. marraskuuta 2015. Blacksuami nousi ilmestymisviikollaan (22/2010) Suomen virallisen listan sijalle 41. Albumi putosi listalta seuraavalla viikolla. Erikoisliikkeiden myyntiä mittaavalla Rumban listalla levy debytoi sijalla 8.Rumban Albumilista 27.5.–2.6. Rumba 3.6.2010 Albumilta löytyvä kappale Spuge valittiin Radio Helsingin vuoden 2010 kesähitiksi. Mahtavaa Helsinki Mahtavaa -kesähitti 2010 on Heikki Kuulan Spuge! Radio Helsinki 11.8.2010 == Kappaleet == # # # # # # # # # # # # == Biitit == * Bleakk: 1, 2, 8 ja 9 * Heikki Kuula: 3, 6 ja 10 * K.Nappa: 4 * Fabio Rihmastokäsi: 5 * Jazzy-O: 7 ja 11 * Palmroth: 12 == Samplet == * "Paskannan sieluusi" on lainattu Whitest Boy Aliven kappaleesta "Burning" * "Spuge" sisältää on lainattu Kings of Conveniencen kappaleesta "I Don't Know What I Can Save You From" * "270183-213H" sisältää samplen Kasevan kappaleesta "Et voi jäädä nukkumaan" * "Postikortteja reunalta" sisältää samplen Blues Magoosin kappaleesta "We Ain't Got Nothin' Yet" == Arvostelut == * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Redrum-187: Redrum-187: Levyarvio * Tuoreet Platat: Tuoreet Platat: Levyarvio == Lähteet == Luokka:Heikki Kuulan albumit Luokka:Bleakkin tuottamat albumit Luokka:Jazzy-O:n tuottamat albumit Luokka:Vuoden 2010 albumit
Günter Thorhauer

Günter Thorhauer (1931–2007) oli saksalainen jalkapalloilija, joka kuului Itä- Saksan maajoukkueeseen vuonna 1952, ja osallistui joukkueen ensimmäiseen otteluun.PLAYER: Günter Thorhauer EU Football Info DDR-Oberligassa hän pelasi Dynamo Dresdenin joukkueessa, mutta joutui lopettamaan loukkaantumisen takia. == Lähteet == Luokka:Itäsaksalaiset jalkapalloilijat Luokka:Vuonna 1931 syntyneet Luokka:Vuonna 2007 kuolleet
Herning

Herning on Tanskassa Keski-Jyllannin alueella sijaitsevan Herningin kunnan keskustaajama. Vuoden 2012 alussa taajamassa oli 46 873 asukasta. Ympäröivien nummien raivaaminen pelloksi sai sen kasvamaan uneliaasta maalaiskylästä kauppalaksi 1870-luvulla.https://www.britannica.com/place/Herning Herning on myös entinen kaupunki, mutta vuonna 1970 Tanskassa luovuttiin kaupunkikäsitteestä. Herning on Kangasalan ystävyyskunta. == Urheilu == Herningin tunnetuin urheiluseura on jalkapallon Superliigassa pelaava FC Midtjylland. Joukkue pelaa kotiottelunsa MCH Arenalla. == Lähteet == == Aiheesta muualla == * Herningin kunnan kotisivut Luokka:Tanskan kaupungit Luokka:Tanskan kuntien keskustaajamat Luokka:Herningin kunta
Rolf Kukowitsch

Rolf Kukowitsch () oli saksalainen jalkapallovalmentaja. Vuonna 1951 hän toimi DDR-Oberligassa pelanneen FC Sachsen Leipzigin päävalmentajana. Syyskuussa 1951 hän siirtyi Dynamo Dresdenin päävalmentajaksi, mutta sai kauden lopussa potkut. Kauden 1951–1952 lopun Kukowitsch toimi FC Erzgebirge Auen päävalmentajana. Vuonna 1955 hän toimi Chemnitzer FC:n päävalmentajana. Luokka:Itäsaksalaiset jalkapallovalmentajat Luokka:Vuonna 1913 syntyneet Luokka:Vuonna 1997 kuolleet
Freelance-graafikot

Freelance-graafikot on suomalainen kuvittajien, graafisten suunnittelijoiden ja animaatiotyöntekijöiden yhdistys. Jäsenet ovat freelancereita tai yrittäjiä. Yhdistys kuuluu Palvelualojen ammattiliittoon (PAM) ja tekijänoikeusjärjestö Kopiostoon. Freelance-graafikoilla on ollut useiden vuosien ajan edustaja Suomen kirjataiteen komitean Vuoden kaunein kirja -valintaraadissa.http://www.freelancegraafikot.fi/Yhdistys/Freelance- graafikot/toimintaa.aspx Jäseniä on noin 200. http://www.freelancegraafikot.fi/osaajaporssi.aspx Freelance-graafikkojen 30-vuotisjulkaisu == Historia == Freelance Ohjelmatyöntekijät ry:n (FOT) sisällä graafikot alkoivat toimia itsenäisenä ryhmänä vuoden 1975 aikana. Parissa vuodessa jäsenmäärä lisääntyi niin, että päätettiin perustaa oma työhuonekunta. == Lähteet == * Freelance-graafikot === Viitteet === Luokka:Suomalaiset kuvataidealan järjestöt
Fritz Sack

Fritz Sack on saksalainen jalkapallovalmentaja. Hän toimi kauden 1950–1951 DDR-Oberligassa pelanneen Dynamo Dresdenin päävalmentajana. Sack valmensi seuran neljänneksi. == Lähteet == Luokka:Itäsaksalaiset jalkapallovalmentajat Luokka:Syntymävuosi puuttuu Luokka:Mahdollisesti elävät henkilöt
Gruotila

Gruotila on Lohjan 15. kaupunginosa. Omakotitalovaltaisella alueella on myös rivitaloja sekä leikkipuistoja. Gruotilan Ojaniitussa toimii alakoulu, joka korvasi käytöstä poistuneen Nummentaustan viipalekoulun. ==Lähteet== Luokka:Lohjan kaupunginosat